गलत तरीके से बना था शमीमुज्जमां का पासपोर्ट
{जांच एजेंसी पता लगा रही, धनबाद से मुंबई और वहां से मिश्र जाने में अंसारी की किन लोगों ने की मदद
आतंकीसंगठन आईएस से संबंधों के शक में निशाने पर आए बरवाअड्डा के शमीमुज्ज्मां अंसारी का पासपोर्ट गलत तरीके से बनाया गया था। आईबी ने अपनी जांच रिपोर्ट में इसका जिक्र किया है। अब वह जांच कर रही है कि आखिर उसका पासपोर्ट कैसे बना। क्या इस सिलसिले में शमीमुज्ज्मां के स्थायी और अस्थायी पते की सत्यता का पता लगाया गया था। आईबी की जानकारी के मुताबिक, धनबाद में पासपोर्ट बनने के बाद शमीमुज्जमां मुंबई चला गया था आैर वहां से सीधे मिश्र। आईबी जांच कर रही है कि उसने मुंबई जाने की जानकारी स्थानीय पुलिस को दी थी या नहीं। यह भी पता लगाया जा रहा है कि मुंबई में रहने के दौरान वह वहां किन लोगों के संपर्क में रहा। शमीमुज्जमां तीन साल पहले मिश्र गया था। उसने आईबी को बताया है कि वहां पढ़ाई के लिए मदीनातुल बी-उसूल इस्लामिया में दाखिला भी लिया था। मिश्र से अवैध तरीके से इटली की सीमा में प्रवेश करने के दौरान वह पकड़ा गया था। रिहा होने के बाद वह धनबाद आया और तब से बरवाअड्डा के मरिचो पंचायत स्थिति पंजनिया गांव में अपने घर रह रहा है। आईबी की टीम ने शुक्रवार को भी मरिचो जाकर शमीमुज्ज्मां से पूछताछ की। जांच एजेंसी इस मामले में पूरी गोपनीयता बरत रही है। उसके अधिकारी कुछ भी बताने को तैयार नहीं हैं।
युवक के कॉल डिटेल निकालने में जुटी आईबी
अाईबीकी टीम अब शमीमुज्ज्मां के मोबाइल नंबर का कॉल डिटेल निकालने की तैयारी में है। पासपोर्ट बनने के बाद और मुंबई में किन लोगों से उसकी बातचीत हुई, इसका पूरा ब्योरा जुटाया जा रहा है। आईबी का सबसे ज्यादा जोर इस बात का पता लगाने में है कि वह मिश्र कैसे गया। इसमें किन लोगों ने उसकी मदद की थी। साथ ही यह भी कि वह इटली क्यों जाना चाहता था। उसके आगे की उसकी क्या योजना थी। आईबी को यकीन है कि कॉल डिटेल से शमीमुज्जमां के इरादों के बारे में काफी कुछ जानकारी मिल सकती है।
hin_Deva hin_Deva hin_Deva hin_Deva hin_Deva